शैव और वैष्णव मत का मेल मंदिर की खास बात है कि इसके अंदर शिव और कृष्ण दोनों की की मूर्तियां स्थापित की गई हैं। यानी ये मंदिर शैव और वैष्णव दोनों की आस्था का संगम है। मंदिर परिसर में स्थित पांच अलग अलग मंदिरों में राधाकृष्ण, शिव, मां दुर्गा, सूर्य देवता, और हनुमान जी की स्थापना की गई है। मुख्य मंदिर राधाकृष्ण का है जबकि इसके चारों तरफ शिव, दुर्गा, हनुमान और सूर्य की प्रतिमाएं स्थापित हैं। मंदिर की परिक्रमा करते हुए आप समस्त देवताओं के दर्शन कर सकते हैं। मंदिर के अंदर रंगरोगन अच्छा दिखता है पर परिसर में सफाई की कमी दिखाई देती है। मंदिर के अंदर शादी विवाह, कन्या देखने और अन्य तरह के अनुष्ठान आयोजित किए जाते हैं जिसके शुल्क का विवरण मंदिर परिसर में बोर्ड लगाकर लिखा गया है।